**Reunió de l’alcalde del Prat amb la delegada del Govern de l’Estat a Catalunya**

**Dilluns vinent, a les 16 h, l’alcalde es reunirà amb la delegada del Govern de l’Estat a Catalunya, Maria Eugènia Gay, a la Casa de la Vila.**

L’alcalde del Prat de Llobregat, Lluís Mijoler, es reunirà dilluns vinent, 21 de novembre, amb la delegada del Govern de l’Estat a Catalunya, Maria Eugènia Gay. La reunió tindrà lloc dilluns vinent a les 16 h a la Casa de la Vila.

En la trobada, és previst abordar diferents reptes de la ciutat, que requereixen la intervenció del govern estatal, pel seu àmbit de competències. L’Ajuntament del Prat preveu abordar temes com el projecte de l’estació intermodal a la ciutat, la necessitat d’adoptar mesures per evitar la regressió del litoral deltaic i el futur de la infraestructura de l’aeroport del Prat.

|  |
| --- |
| **CONVOCATÒRIA ALS MITJANS DE COMUNICACIÓ** |
| **ACTE:** | Reunió de l’alcalde del Prat amb la delegada del Govern de l’Estat a Catalunya  |
| **DIA:** | Dilluns, 21 de novembre |
| **HORA:** | 16 h  |
|  |  |
| **LLOC:** | Casa de la Vila (Plaça de la Vila, 1) |
|  |  |
|  |  |